മദ്യവില്പ്പന: രണ്ടുപേര് പിടിയില് പാലാ: അനധികൃതമദ്യവില്പ്പന നടത്തിയ ആള് എക്സൈസ് പിടിയില് .നെല്ലിയാനി ലയണ്സ് ക്ളബ്ബിന് സമീപം ഓട്ടോറിക്ഷയില് മദ്യം വിറ്റകേസില് ഇടനാട് വട്ടക്കുന്നേല് അജി43യെയാണ് പാലാ എക്സൈസ് പ്രിവന്റീവ് ഓഫീസര് ബി.ആനന്ദരാജും സംഘവും ചേര്ന്ന് പിടികൂടിയത്.ഇയാളുടെ പക്കല്നിന്ന്് 13 ലിറ്റര് വിദേശമദ്യവും മദ്യംവിറ്റവകയില് ലഭിച്ച 13,060 രൂപയും പിടിച്ചെടുത്തു.എക്സൈസ് സംഘത്തില് പ്രവന്റീവ് ഓഫീസര് സി.കണ്ണന്,സിവില് എക്സൈസ് ഓഫീസര്മാരായ ടോബിന് അലക്സ്,ടി.ഷിബിന്,പ്രണവ് വിജയ്,മര്ക്കോസ്,വനിത സിവില് എക്സൈസ് ഓഫീസര് ജയപ്രഭ എന്നിവരും ഉണ്ടായിരുന്നു. പാലാ:സ്കൂട്ടറില് കറങ്ങിനടന്ന് മദ്യവില്പന നടത്തിയ ആള് പോലീസ് പിടിയില്. പാലാ ചെമ്ബുളായില് സി.ടി. തോംസണ് 63 ആണ് പാലാ എക്സൈസ് സംഘത്തിന്റെ പിടിയിലായത്. ഞായറാഴ്ച ലോക്ഡൗണിന്റെ മറവിലായിരുന്നു വില്പന. ഏഴാച്ചേരി രാമപുരം റോഡില് മുണ്ടുപാലത്തിനടുത്ത് നിന്നാണ് ഇയാള് പിടിയിലായത്.പട്രോളിംഗിനെത്തിയ എക്സൈസ് സംഘത്തിന്റെ മുന്നില്പെടുകയായിരുന്നു. ഇയാളുടെ പക്കല്നിന്നും 4.700 ലിറ്റര് ഇന്ത്യന് നിര്മ്മിത വിദേശ മദ്യവും മദ്യം വിറ്റവകയില് ലഭിച്ച 605 രൂപയും എക്സൈസ് കണ്ടെടുത്തിട്ടുണ്ട്. തോംസണില് നിന്നും മദ്യം വാങ്ങി കഴിച്ച ചെമ്ബുളായില് ബേബിയെ പരസ്യമായി മദ്യപിച്ച കേസില് അറസ്റ്റ്ചെയ്ത് ജാമ്യത്തില് വിട്ടയച്ചു. എക്സൈസ് റേഞ്ച് ഓഫീസിലെ പ്രിവന്റീവ് ഓഫീസര് ബി . ആനന്ദരാജിന്റെ നേതൃത്വത്തില് പാര്വ്വതി രാജേന്ദ്രന്, സി.ഇ.ഒമാരായ സാജിദ് പി.എ, നന്ദു എം.എന്, പ്രിവന്റീവ് ഓഫാസര്മാരായ ഷിബു ജോസഫ്, സി. കണ്ണന് എന്നിവര് പങ്കെടുത്തു.